open-index/open-wikipedia-markdown huggingface dataset:
Aurangabad

**Aurangabad** (Marathi: औरंगाबाद, *Auraṅgābād*, , van Persies: اورنگ آباد, *Aurang-Ābād*, "Aurangzeb se stad"), amptelik bekend as **Chhatrapati Sambhaji Nagar** (Marathi: छत्रपती संभाजीनगर), ook gespel **Chhatrapati Sambhajinagar**, is 'n histories beduidende stad in die Indiese deelstaat Maharashtra met 'n bevolking van 1&nbsp;171&nbsp;330 in 2011.

Die stad is in 1610 deur Malik Ambar as *Kharki* gestig. In 1626 het sy seun Fateh Khan die stad na Fatehnagar hernoem. Tussen 1682 en 1707 het die stad gedien as setel van die Mogoelkeiser Aurangzeb en is ná hom genoem. Die Bibi-Ka-Maqbara, 'n replika van die Taj Mahal, is deur sy seun Azam Shah vir sy moeder Dilras Banu Begum as mausoleum opgerig. Die Ajanta- en Ellora-grotte asook die Bibi-Ka-Maqbara is Unesco-wêrelderfenisgebiede. Die stad is hernoem na Chhatrapati Sambhaji Maharaj, die tweede Chhatrapati (Grootkoning) van die Maratha-ryk.

## Verwysings 
## Eksterne skakels 
*  
*   Amptelike webwerf
*   Amptelike Distrikswebwerf
*
Rajkot

**Rajkot** (Goedjarati: રાજકોટ, *Rājakoṭ*) is die derde grootste stad in die Indiese deelstaat Goedjarat ná Ahmedabad en Surat met 'n bevolking van 2&nbsp;000&nbsp;000 in 2012. Die stad is op die Kathiawar-skiereiland geleë, is 'n universiteitstad en 'n sentrum van die tekstielbedryf. Rajkot is in 1610 deur Vibhaji Jadeja en Raju Sandhi gestig. Mahatma Gandhi het met sy pa, 'n tydelike diwan, 'n paar jaar in die stad gewoon. Sy huis is tans 'n museum.
Rooikrans

**Rooikrans** (*Acacia cyclops*) is 'n boom en indringerplant in Suid-Afrika wat endemiesis aan Australië waar dit in die suidweste voorkom. In Engels staan die boom bekend as *Red-eyed wattle* of as die *Western coastal wattle* in Australië. Die boom groei in fynbos, duine, waterlope en langs paaie.

## Voorkoms 
Die boom word tot 4&nbsp;m hoog en is dus middelgroot. Dit is immergroen en doringloos en kom ook as 'n struik voor. Aan die kus bly die plant klein en erg deur die wind vervorm. Die bas is glad en liggrys. Die blare is enkelvoudig, heldergroen en ellipties. Die blomhofies is bolvormig, geel, yl en kom heeljaar voor - dus okselstandig. Die saadpeul is plat, gedraai en spring oop om die sade te ontbloot. Die sade is deur 'n skarlaken arillus omring, en word graag deur voëls geëet. Die plant is oorspronklik vir duinherwinning (om duine te stabiliseer) na Suid-Afrika gebring en word ook vir vuurmaakhout aangeplant.

## Galery 

Acacia cyclops 63857162.jpg

## Sien ook 
* Alfabetiese lys van Suid-Afrikaanse bome
* Lys van indringerplante in Suid-Afrika

## Bronnelys 
* *Natuurlewe van Suid-Afrika* Duncan Butchart Struik Nature 2012 
* Plants of the World Online
Dhanbad

**Dhanbad** (Hindi: धनबाद *Dhanabād*, Bengaals: ধানবাদ) is die grootste stad in die Indiese deelstaat Jharkhand voor die hoofstad Ranchi met 'n bevolking van 1&nbsp;195&nbsp;298 in 2011.
Navi Mumbai

**Navi Mumbai** (Marathi: नवी मुंबई *Navī Mumbaī*, Afrikaans: "Nieu-Mumbai"; tot 1995 "Nieu-Bombaai") is 'n beplande satellietstad van Mumbai in die Indiese deelstaat Maharashtra met 'n bevolking van 1&nbsp;111&nbsp;000 in 2011. Die stad is in 1972 gestig en is tans die grootste voorafbeplande stad ter wêreld. Navi Mumbai is aan die Arabiese See en oos van Mumbai geleë.

Navi Mumbai was een van die gasheerstede tydens die Vrouekrieketwêreldbeker 2025.

## Eksterne skakels 
*
Prayagraj

**Prayagraj** is 'n stad in die Indiese deelstaat Uttar Pradesh met 'n bevolking van 1&nbsp;117&nbsp;094 in 2011. Die stad is in 1583 gestig en tot 2018 genoem na Allah, die Arabiese naam vir God en *-ābād*, Persies vir *te bou* of *te skep*, wat beteken "Stad van God" of "God se skepping". Prayagraj is aan die saamvloei van die Yamuna en die Ganges, twee van die heiligste riviers van die Hindoeïsme, geleë. Dus is Prayagraj 'n belangrike pelgrimstog vir Hindoes. Elke 12 jaar word die fees Kumbh Mela hier gevier.

Prayagraj is bekend as "stad van die eerste ministers", omdat sewe van die 13 eerste ministers van Indië 'n verbintenis met die stad gehad het. Onder ander is Indira Gandhi in Prayagraj gebore. Die tydsone van Indië en Sri Lanka, UTC+05:30, word vanaf die observatorium in Prayagraj in Indië bereken.

## Eksterne skakels 
*   Amptelike webwerf
Vijayawada

**Vijayawada** (Telugu: విజయవాడ), vroeër: *Bezawada*, is die derde grootste stad in die Indiese deelstaat Andhra Pradesh ná die hoofstad Hyderabad en Visakhapatnam met 'n bevolking van 1&nbsp;048&nbsp;240 in 2011. Die stad is aan die Krisjnarivier naby die Golf van Bengale geleë. Vijayawada was een van die Indiese gasheerstede tydens die Vrouekrieketwêreldbeker 1997.

## Eksterne skakels 
*  
*
Jodhpur

**Jodhpur** (Hindi: जोधपुर, Oerdoe: جودھ پُور, /ˈdʒɒdpʊər/) is die tweede grootste stad in die Indiese deelstaat Rajasthan ná die hoofstad Jaipur met 'n bevolking van 1&nbsp;220&nbsp;000 in 2011. Die stad is in 1459 deur Roa Jodha gestig en is bekend as die *blou stad*.
Madurai

**Madurai** (Tamil: மதுரை *Maturai* [ˈmaðɯrɛi̯]; tot 1949 *Madura*) is die derde grootste stad in die Indiese deelstaat Tamil Nadu ná die hoofstad, Chennai, en Coimbatore, met 'n bevolking van 1&nbsp;230&nbsp;015 in 2011. Die stad is een van die oudste stede van Suid-Asië en is bekend as *Athene van die ooste*. Madurai is geleë aan die Vaigairivier. Die Minakshi-tempel is die belangrikste aantreklikheid.
Haora

**Haora** (Bengaals: হাওড়া, *Hāoṛā*, Engels: *Howrah*) is die tweede grootste stad in die Indiese deelstaat Wes-Bengale ná die hoofstad Kalkutta met 'n bevolking van 1&nbsp;072&nbsp;161 in 2011. Die stad is geleë net wes van Kalkutta in die Gangesdelta. Haora is 'n belangrike industriële gebied en hawestad.
Ranchi

**Ranchi** (Santali:  ᱨᱟᱺᱪᱤ, *Rā̃cī*) is die hoofstad en tweede grootste stad in die Indiese deelstaat Jharkhand ná Dhanbad‎ met 'n bevolking van 1&nbsp;126&nbsp;741 in 2011.
Fordsburg

[duimnael|links|220px|Die kerkgebou van die destydse [Gereformeerde kerk Johannesburg|Gereformeerde gemeente Johannesburg-Mayfair in Mintweg, van waar die gemeente in 1966 na Mayfair-Wes verhuis het.]]

**Fordsburg** is 'n voorstad van Johannesburg in Suid-Afrika in die voormalige *Area 8*. Dit is hoofsaaklik 'n residensiële voorstad, hoewel dit ook talle winkels en fabrieke huisves.

Vandag is Fordsburg 'n sentrum van Indiese en Pakistani-kultuur, omdat dit 'n groot Indiese en Pakistanse bevolking het. In Fordsburg is daar baie halaal-restaurante. Die Oriental Plaza wat in Fordsburg geleë is, is deur die Apartheidsregering as 'n groot winkelsentrum vir Indiërwinkels geskep. Dit is 'n groot besigheidstrekpleister in Fordsburg.

## Sien ook 
* NG gemeente Fordsburg
* 1922-staking

## Verwysings
Jabalpur

**Jabalpur** (Hindi: जबलपुर) is die derde grootste stad in die Indiese deelstaat Madhya Pradesj ná Indore en die hoofstad Bhopal met 'n bevolking van 1&nbsp;267&nbsp;564 in 2011. Die stad is aan die Narmada-rivier geleë en is 'n universiteits-, industriële en militêre stad. Jabalpur is die weermaghoofkwartier vir die vyf Indiese deelstate (Madhya Pradesj, Chattisgarh, Orissa, Bihar en Jharkhand) en 1/6 van die stad word ingeneem deur die Indiese Weermag.
Lig van ’n eeu

'''''Lig van 'n eeu''''' is ’n swart en wit Afrikaanse rolprent wat in 1942 vrygestel is.

## Genre 
Die rolprent is 'n dokumentêr oor die Hollandse Kerk in Suid-Afrika.

## Hoofrolspelers 
* Hendrik Hanekom
* Anna Neethling-Pohl
* Gert van den Bergh
* Elsa Fouché
* Jan Pohl
* James Norval
* Tillie Hanekom
* Hans Nel
* Mathilde Hanekom

## Sien ook 
* Lys van Afrikaanse rolprente
Daar doer in die stad

**Daar Doer in die Stad** is 'n swart en wit Afrikaanse rolprent wat op 4 Januarie 1954 vrygestel is. Jamie Uys was die vervaardiger, regisseur en skrywer. Die hoofrolle is deur Jamie Uys, Hettie Uys, Marietjie Uys, Jurg du Preez, Louis Pienaar en Elize Loubser vertolk

## Genre 
Die rolprent is 'n drama en 'n komedie. Dit het geen ouderdomsperk nie.

## Hoofrolspelers 
* Jamie Uys as Hans Botha
* Hettie Uys as Martie Botha
* Marietjie Uys as Marietjie
* Louis Pienaar as Potgieter
* Elise Loubser as Elise de Villiers
* Ronnie Tiburtini as Rossi
* Anna Neethling-Pohl as Hans se moeder
* Andries Roux
* Willie Herbst
* Benn Potgieter
* Jack Shoul

## Storielyn 
Hans bly doodgelukkig op sy plaas saam met sy vrou Hettie en hul dogtertjie, Marietjie. Maar toe 'n slang Hettie pik en sy doodgaan, en Hans se geld opraak, is hy genoodsaak om stad toe te gaan om sy grondboontjiemasjien te patenteer. Hans en Marietjie sukkel aanvanklik om in die stad aan te pas, maar dan raak Hans verlief op 'n stadsmeisie wat elke aand net wil rinkink. Die verliefde Hans skeep klein Marietjie af, en wanneer 'n buurman hom hieroor oor die vingers tik, besluit hy om haar terug te stuur plaas toe, waar haar ouma en oupa haar kan oppas. Die verlange aan beide kante word egter te groot en die storie het 'n gelukkige einde as pa en dogter op hul geliefde plaas verenig word.

## Sien ook 
* Lys van Afrikaanse rolprente
Strelitziakus

[duimnael|regs|300px|Die [Kuswildepiesang.]]

Die **Strelitziakus** is dié gedeelte van die suidkus van KwaZulu-Natal tussen die Mzimkulurivier, naby Umtentweni, en Durban. Dit word so genoem weens die voorkoms van welige bosse wilde piesangs, lede van die strelitzia-familie.

## Sien ook 
* Lys van streeksname in Suid-Afrika. 

## Bron 
* Op Pad in Suid-Afrika. B.P.J. Erasmus. 1995.
Hibiskuskus

duimnael|regs|Ligging van die Hibiskuskus in KwaZulu-Natal.

Die **Hibiskuskus** is die laer gedeelte van die suidkus van KwaZulu-Natal, suidwaarts vanaf die Umzimkulurivier. Dit is die gebied tussen Port Edward en Port Shepstone. Helaas het die meeste hibiskusse wat hier gegroei het, weens  'n siekte gevrek. Gevolglik het die naam Hibiskuskus ietwat in onbruik verval.

## Sien ook 
* Lys van streeksname in Suid-Afrika. 

## Bron 
* Op Pad in Suid-Afrika. B.P.J. Erasmus. 1995.
Aliwal-bank

duimnael|300px|Onderwaterboog by die *Cathedral*-duikplek naby Umkomaas.

Die **Aliwal-bank** is 'n rotsagtige rif in die Indiese Oseaan, baie naby die oppervlakte, sowat 4&nbsp;km vanaf Umkomaas langs die KwaZulu-Natalse kus. Die rif is sowat 1.5&nbsp;km by 1&nbsp;km groot. Die bank is 2.7&nbsp;m (1½&nbsp;vaam) diep op sy vlakste plek. Verskeie skepe het reeds hier gestrand onder andere die *Amy lykes* in 1970 en die *Nebo* op haar nooiensvaart in 1884. Die rif is vernoem na die bark *Aliwal* wat die rif die eerste keer in 1849 waargeneem het. Dié bank is een van die rykste diepseevisvangsgebiede langs die suidkus. Dit is ook gewild onder skubaduikers. Die Green Pointvuurtoring is opgerig om skeepsverkeer te waarsku oor die gevaar.

## Sien ook 
* Agulhasbank
* Clan Alpine-rif
* Protea-bank

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967
Kota

**Kota** (Hindi: कोटा, *Koṭā*) is die derde grootste stad in die Indiese deelstaat Chhattisgarh ná die hoofstad Jaipur en Jodhpur met 'n bevolking van 1&nbsp;001&nbsp;365 in 2011. In die omgewing van die stad word landbougewasse soos gierst, koring en koljander verbou. Die belangrikste nywerheidsektor is katoenverwerking.
Hettie Uys

**Hettie Uys** (née Van Rooyen) is 'n Afrikaanse aktrise. Sy is in 1945 met die filmmaker Jamie Uys getroud. Sy was aanvanklik 'n wiskundeonderwyser, maar het haar man later met die vervaardiging van sy rolprente bygestaan. Sy het ook in verskeie van hierdie rolprente verskyn. Die eerste hiervan was die rolprent *Daar Doer in die Bosveld* in 1951.

## Filmografie 
* Lord Oom Piet, 1962 as Susanna Kromhout
* Die Bosvelder, 1958 as Martie
* Daar Doer in die Stad, 1954 as Martie Botha
* Vyftig-vyftig, 1952
* Daar Doer in die Bosveld, 1951 as Martie du Toit
Benn Potgieter

**Benn Potgieter** is/was 'n Afrikaanse akteur. Hy toer eers saam met die Anton Ackermann Geselskap, maar begin later sy eie Benn Potgieter Geselskap. Hy het verhoogstukke soos *Bennie Boet*, *Blare wat Val*, *Dit is Weer Lente* en ''Daar's Bemindes in die Hemel'' op die planke gebring.

## Filmografie 
* Nommer asseblief, 1981
* Die Skelm van die Limpopo, 1962
* Daar Doer in die Stad, 1954

## Verwysings
Coimbatore

**Coimbatore** (Tamil: கோயம்புத்தூர, *Kōyamputtūr*, [ˈkoːjʌmbɯt̪ːuːr]; Engels: [ˈkɔɪ̯mbətɔːr]) of kort *Kovai* (கோவை, *Kōvai*, [ˈkoːvɛi]) is met 'n bevolking van 1&nbsp;250&nbsp;446 in 2011 die tweede grootste stad in die Indiese deelstaat Tamil Nadu naas die hoofstad Chennai. Die stad is geleë net oos van die grens met die deelstaat Kerala. Coimbatore is 'n groot kommersiële sentrum en word beskou as die "Manchester" van Suid-Indië.

## Eksterne skakels 
*  Amptelike webwerf
Gwalior

**Gwalior** (Hindi: ग्वालियर *Gvāliyar*) is die vierde grootste stad in die Indiese deelstaat Madhya Pradesj ná Indore, die hoofstad Bhopal en Jabalpur met 'n bevolking van 1&nbsp;053&nbsp;505 in 2011. Die stad is veral bekend vir die Gwalior-fort, verskeie Hindoetempels uit die 11de en 12de eeu, asook monumentale beeldhouwerke van die Djainisme uit die 15de eeu.

Gwalior was een van die gasheerstede tydens die Krieketwêreldbeker 1996.
Dokkum

**Dokkum** is 'n Nederlandse stad in die munisipaliteit van Noardeast-Fryslân. Dit is geleë op die grens tussen die Kleistreek en die Friese Woude, in die noordooste van die provinsie Friesland. Dokkum is per slot die noordelikste stad van Nederland en is één van die elf Friese stede. Dit het 12,965 inwoners (soos op 1 Januarie 2023). Die fortifikasies het behoue gebly en staan as die *bolwerken* bekend.

## Fotogalery 

Dokkum, stadhuis.jpg|Stadhuis
Dokkum, waag.jpg|Die Weeg (skaal)
De Zijl over the Dokkumer Grootdiep.jpg|Die *Dokkumergrootdiep*
Zeldenrust Molen Dokkum 08.JPG|Die meule Zeldenrust
De Hoop Molen Dokkum 06.JPG|Die meule De Hoop
Watertoren Dokkum 10w.JPG|Watertoring

## Naburige stede en dorpe 
## Bekende boorlinge 
* Dirk Postma, stigter van die Gereformeerde Kerke in Suid-Afrika
MuseuMAfricA

**MuseuMAfricA** (voorheen die **Africana Museum**) is 'n historiese museum in Johannesburg, Suid-Afrika. Die museum word in die stad se eertydse vrugte- en groentemark in Newtown gehuisves. Dit is oorkant die Mary Fitzgerald Plein in dieselfde blok as die Markteater geleë.

## Geskiedenis 
Die museum is in 1933 gestig nadat die Johannesburgse Publieke Biblioteek 'n groot versameling kulturele materiaal en boeke van John Gaspard Gubbins gekoop het. Vanaf die middel 1930 het die museum sy versameling uitgebrei om alle aspekte van Afrika se kultuurgeskeidenis vas te vang.

In 1994 is die museum oorgedoen en na **MuseuMAfricA** hernoem.

## Versamelings 
Die museum het versamelings van Afrika se materiële kultuur van dwarsoor die vasteland, insluitend versamelings van geld, musiekinstrumente en kopstukke. Dit huisves ook die Geologie Museum en die Bensusan Museum van Fotografie.

Die Bensusan Museum van Fotografie versamel seldsame en waardevolle fotografiese toerusting en foto's wat met hierdie toerusting geneem is.

Die Geologie Museum bestaan uit meer as 17&nbsp;000 rots en minerale monsters van Suider-Afrika, insluitend verskeie soort monsters en monsters van die Tsumeb-gebied in Namibië, die Witwatersrand se riwwe en die Okiep-area.

Heinrich Egersdörfer se oorspronklike werk is ook hier te besigtig.

## Lees ook
*Gubbins-versameling

## Eksterne skakels 
* Die museum se webtuiste
Doodkry is min

**Doodkry is Min** is 'n Afrikaanse rolprent wat op 22 Mei 1961 uitgereik is. Jamie Uys was die vervaardiger, regisseur en skrywer. Jan Bruyns, Douglas Fuchs en Sann de Lange het die hoofrolle vertolk.

Die rolprent se première was op 29 April 1961 in die amfiteater van die Voortrekkermonument in Pretoria voor 'n gehoor van 40&nbsp;000 mense. Dit is as die grootste rolprent-gehoor nog in Suid-Afrika beskryf. Die destydse staatspresident C.R. Swart het die geleentheid bygewoon en die operasangeres Mimi Coertse het "O Boereplaas" gesing.

In die eerste jaar is die rolprent by inrybioskope oor die land vertoon en het 'n miljoen mense dit na beraming gesien. Daarna is dit nog ongeveer 600 keer vertoon, ook in ander lande in Afrika en Europa, wat die kykerstal tot in 1978 op minstens twee miljoen te staan gebring het.

## Genre 
Die rolprent is 'n politieke drama.

## Hoofrolspelers 
* Jan Bruyns
* Douglas Fuchs
* Sann de Lange
* Anna Neethling-Pohl
* Emsie Botha
* Tommie Meyer
* Pieter Hauptfleisch
* Johan Malherbe

## Storielyn 
Die rolprent gee 'n historiese uitbeelding van die ontstaan, die ontwikkeling en stryd om voortbestaan van die Afrikaanse taal sedert die volksplanting in 1652.

## Sien ook 
* Lys van Afrikaanse rolprente

## Verwysings
Douglas Fuchs

**Douglas Fuchs** was 'n Suid-Afrikaanse akteur, een van die eerste voltydse Afrikaanse omroepers, direkteur-generaal van die SAUK, 'n lid van die Appèlraad op Publikasies en 'n Afrikaanse kultuurleier.

Fuchs het in 1935 'n graad in die lettere aan die Universiteit van Kaapstad voltooi waarna hy by die SAUK as een van die eerste Afrikaanse omroepers aangesluit het. Hy was ook betrokke by die begin van die televisiediens in Suid-Afrika, hoewel hy afgetree het toe daar met uitsendings begin is. By sy aftrede in 1975 was hy die direkteur-generaal van die SAUK gewees.

Hy het die Dekorasie vir Voortreflike Diens (Silwer) van die staatspresident ontvang.

In 1958 het die FAK sy voorstel vir 'n Afrikaanse taalfeestema: "Die Wonder van Afrikaans" aanvaar. Hy was 'n aanbieder van opvoerings by die Voortrekkermonument tydens die feesvieringe in 1959 gewees.

Hy sterf in 1998 tydens 'n bootreis op die Symphony op die Indiese Oseaan.

## Filmografie 
* Niemand weint für immer, 1984 as Robert Collins
* Broer Matie, 1984 as Kol. Vos
* Jy's Lieflik Vanaand, 1962 as Swanepoel
* Man in die Donker, 1962 as Dr. Jacobs
* Die Tweede Slaapkamer, 1962 
* Doodkry is Min, 1961
* Hou die Blink Kant Bo, 1960 as Mnr. Rossouw
* Rip van Wyk, 1959 as Professor
* Fratse in die Vloot, 1958 as Mnr. de Beer 

## Verwysings
Pieter Hauptfleisch

**Pieter Hauptfleisch** was 'n Afrikaanse verhoog-, radio- en filmakteur.

## Filmografie 
* Die Voortrekkers, 1973
* Groetnis vir die Eerste Minister, 1973
* Seun van die Wildtemmer, 1973 as Tientong
* Snip en Rissiepit, 1973 as Prof. Jacobus Burger
* Die Wildtemmer, 1972 as Tientong
* Z.E.B.R.A., 1971 as ontvoerder
* Shangani Patrol, 1970
* Dirkie, 1970 as Oom Pete
* Lied in My Hart, 1970
* Die Geheim van Nantes, 1969 as Armand du Mont
* Oupa for Sale, 1968 as Nick
* Kimberley Jim, 1963
* Stropers van die Laeveld, 1962
* Tom, Dirk en Herrie, 1962 as Blackie die dief
* Basie, 1961
* Boerboel de Wet, 1961
* Doodkry is Min, 1961
* Die Vlugteling, 1960
* Rip van Wyk, 1959 as Van der Merwe
* The Desert Inn, 1959
* Dis Lekker om te Lewe, 1957 as ongeduldige pasiënt
* Donker Afrika, 1957
* Paul Krüger, 1956 as Gen. De La Rey
* Inspan, 1953
* Altyd in my Drome, 1952 as Mnr. Botha
Emsie Schoeman

**Emsie Schoeman** (gebore Botha, 22 Desember 1933) is 'n Suid-Afrikaanse aktrise en skrywer. Sy is ook bekend as Suid-Afrika se Mevrou Etiket.

## Bibliografie 
* *Goeie Maniere en Etiket*, Human en Rosseau, 1987, , 
* *Elegant geklee*, Human & Rousseau, 1990, , 
* *Nuwe Goeie Maniere & Etiket*, Human & Rousseau, 1995, , 
* *Reis met engele*, Human & Rousseau, 1996, , 
* *Die bruidsgids*, ADCOR Bemarking, 1996, , 
* *Sake, Sukses en Styl*, Van Schaik Uitgewers, 1997, , 
* *Achieving Success with Super Service*, Van Schaik Uitgewers, 1997, , 
* *Moderne maniere*, Human & Rousseau, 1999, , 
* *Patients Are People Who Need Me*, Van Schaik Uitgewers, 2000, , 
* *Regte Manier*, Van Schaik Uitgewers, 2004, , 

## Filmografie 
* *Hou die Blink Kant Bo*, 1960 as Elsie Pienaar
* *Doodkry is Min*, 1961
* *Hans en die Rooinek*, 1961 as Martie
* *As Ons Twee Eers Getroud is!*, 1962
* *Stropers van die Laeveld*, 1962
* *Rider in the Night*, 1963

## Verwysings 
## Eksterne skakels 
*
Hou die blinkkant bo

**Hou die Blink Kant Bo** is 'n Afrikaanse rolprent wat in 1960 vrygestel is. Die regisseur was Emil Nofal en die hoofrolle is deur Al Debbo, Trudy Rossouw en Sarah Sylvia vertolk.

## Genre 
Die rolprent is 'n komedie. Dit het geen ouderdomsperk nie.

## Hoofrolspelers 
* Al Debbo as Klaas Haasbroek
* Trudy Rossouw as Linda Rossouw
* Sarah Sylvia as Mev. Goldberg
* Emsie Botha as Elsie Pienaar
* Willie Herbst as Fanus
* Taffy Kikillus as Herman Engelbrecht
* Willem Loots as Jaco Theron
* Douglas Fuchs as Mnr. Rossouw
* Johan du Plooy	
* Sadie Festenstein
* Johan Eloff
* Dawid van der Walt
* Jerry Kettler
* Christo Gerber
* Lucas Mulaudzi
* Moya Meaker as haarself
* Jamie Uys as homself (nie gekrediteer nie)

## Storielyn 
Die arme Klaas Haasbroek het dit maar moeilik by sy werk, 'n maatskappy waar speelgoed getoets word. Hoewel hy hom goed van sy taak kwyt, 'steel' sy kollega, Herman Engelbrecht sy voorstelle oor die speelgoed en is die bestuurders onder die indruk dat Herman verantwoordelik is vir die maatskappy se finansiële sukses. Klaas het egter nie die selfvertroue om sy base die waarheid te vertel en Herman aan die kaak te stel nie. In sy losieshuiskamer begin sy spieëlbeeld op 'n dag ernstig met hom gesels oor sy lamsakkigheid. Dié beeld, wat sy ego en ambisie verteenwoordig, sê hom hy sal die bul by die horings moet pak as hy van 'n nuwe werk 'n sukses wil maak. Die temperamentele regisseur Jaco Theron gee hom werk as filmakteur en hy word 'n ster. Hy maak geld soos bossies en speel teenoor sy gunsteling aktrise Linda Engelbrecht (Herman se vrou). Nou is hy skielik kaatjie van die baan en hy stry met sy spieëlbeeld, so erg dat hy die spieël breek. Einde van sy geluk, einde van sy filmsterstatus. Maar, gelukkig vir hom kom Herman se oneerlikheid by die speelgoedmaatskappy aan die lig en hy word gevra om sy plek te vul. Hy vra terstond sy sekretaresse om met hom te trou.

## Sien ook 
* Lys van Afrikaanse rolprente
Trudy Rossouw

**Trudy Rossouw** is/was 'n Suid-Afrikaanse aktrise.

## Filmografie 
* Die Wonderwêreld van Kammie Kamfer, 1965
* Boerboel de Wet, 1961
* Hou die Blink Kant Bo, 1960 as Linda Rossouw
* Donker Afrika, 1957
Lulekani

**Lulekani** is 'n nedersetting buite Phalaborwa in die ooste van die Limpopoprovinsie, Suid-Afrika. Dit val onder die beheer van die Ba-Phalaborwa Plaaslike Munisipaliteit wat onder die Mopani-distriksmunisipaliteit ressorteer. Nabygeleë dorpe sluit in Phalaborwa (13&nbsp;km), Namakgale (10&nbsp;km), Makhushane en Ga-Mashishimale op die R71 provinsiale pad na Gravelotte. In 2011 het Lulekani en sy bure Humulani saam 'n bevolking van 40&nbsp;225 getel.

## Sien ook 
* Lys van dorpe in Suid-Afrika

## Verwysings
Patrick Moore

Sir **Patrick Moore** (4 Maart 1923 - 9 Desember 2012) was 'n Britse sterrekundige wat onder andere die maan se oppervlak help karteer het. Hy het bekendheid in die veld verwerf as 'n skrywer, navorser, radio-kommentator en TV-aanbieder.

## Bibliografie 
Hy het verskeie boeke gepubliseer, onder andere:

## Eksterne skakels 
* 
* Biografie op die BBC se webwerf
Lira

**Lira** is die verhoognaam van Lerato Molapo, 'n Suid-Afrikaanse sangeres. Sy is op 14 Maart 1979 in Daveyton, Benoni gebore. Haar naam beteken "liefde" in Suid-Sotho. Sy het  SAMA-pryse vir haar album *Soul in Mind* ingepalm, asook vir haar liedjie *Feel Good* en haar twee DVD's *Lira Live in Concert: A Celebration* en *Return to Love*. Haar twee albums *Feel Good* en *All My Love*, en vir haar liedjie *Return to Love* was genomineer vir SAMA-pryse.

## Diskografie 
### Albums
* *All my love* (2003)
* *Feel Good* (Sony/BMG Afrika, 2006)
* *Soul in Mind* (Sony/BMG Afrika, 2008)
* *Lira Live in Concert: A Celebration* (Sony/BMG Afrika, 2009)
* *Return to Love* (Sony/BMG Afrika, 2011)
* *The LIRA EP* (9 Augustus 2011)
* *Rise Again* (Sony/BMG Afrika, 2012)

### Enkelsnitte 
* *Feel Good* (2006)
* *Ixesha* (2007)
* *Wa Mpaleha* (2008)
* *Phakade* (2010)
* *Rise Again* (2011)

## Verwysings
Tsomorivier

Die **Tsomorivier** is 'n rivier in die Oos-Kaap in Suid-Afrika.

Dorpe op die oewer van die Tsomorivier sluit in: Tsomo, Kala en Ncora.

Die Ncorhadam is in die Tsomorivier geleë. Die dam is in 1973 voltooi met 'n bakmaat van 181 miljoen m³. Water uit die dam word gebruik om die Ncoravlakte te besproei, 'n oppervlak van sowat 5&nbsp;600&nbsp;ha.

Die water van die rivier vloei uiteindelik in die Groot-Keirivier in.

Oorstromings kom gereeld voor en verskeie mense het al in die rivier verdrink. Enkele voorvalle:
* Sewentien al dood in oorstromings in O-Kaap, Die Burger, 22 Augustus 2002
* Lyke aangery met trekkers ná 22 in busramp sterf, Die Burger, 16 Februarie 1994
Afrikaanse Taalgenootskap

duimnael|270px|Gustav Preller, stigterslid van die Afrikaanse Taalgenootskap.
duimnael|270px|regs|Jan Hendrik Hofmeyr.

**Afrikaanse Taalgenootskap** (afgekort ATG) is op 13 Desember 1905 op 'n kongres in Pretoria onder leiding van Gustav Preller gestig. Die doel van die Afrikaanse Taalgenootskap was om mense aan te moedig om Afrikaans te skryf en te praat, om Nederlands te leer en albei te kan lees. Die stigting van die Afrikaanse Taalgenootskap, saam met die Afrikaanse Taalvereniging, is as die aanvang van die Tweede Afrikaanse Taalbeweging beskou. Die Volkstem, waar Preller 'n assistentredakteur was, dokumenteer meeste van die genootskap se werksaamhede en vordering.

## Geskiedenis 
Die toespraak wat Onze Jan Hofmeyr op 6 Maart 1905 voor ‘Ons Spreekuur’ op Stellenbosch gelewer het, het aanleiding gegee tot die stigting van die genootskap. Hierin het hy gevra: ‘Is 't ons Ernst?', en het 'n sterk pleidooi gelewer het vir die belange van Nederlands in die private en openbare lewe, in die onderwys en in die staatsdiens. Sy toespraak is in *De Zuid-Afrikaan* gepubliseer en ook in pamflette uitgegee. Dit het oral in die land groot belangstelling gaande gemaak.

As teenreaksie hierop het dr. Gustav Preller 'n pleidooi gelewer vir Afrikaans. Preller het in *De Volksstem* van 19 April tot 14 Junie 1905 'n reeks artikels geskryf onder die opskrif: "Laat 't ons toch ernst wezen", en sy aksie teen Nederlands gerig met die leuse: "Afrikaans schrijven en spreken, Hollands leren, albei lezen". 

## Statute 
Die volgende is uittreksels van die statute, soos goedgekeur op die eerste jaarvergadering in 1907:

### Naam 
Daar bestaan 'n vereniging met die naam van *Die Afrikaanse Taalgenootskap*.

### Doel 
Doel van die Genootskap is:
# Afrikaners te oortuig dat Afrikaans deur Afrikaners as hul spreek- en skryftaal behoort gebruik te word;
# ontwikkeling van die Afrikaanse Taal in suiwere vorm;
# aankweking en ontwikkeling van 'n suiwere Suid-Afrikaanse nasionaliteitsgevoel.

### Middele 
Die Genootskap sal trag om sy doel te bereik:
# deur Afrikaners aan te moedig om Afrikaans te praat, te lees en te skryf;
# deur te werk vir die oprigting van 'n Afrikaanse tydskrif;
# deur aanmoediging van verenigings vir die studie van die Afrikaanse taal en geskiedenis;
# deur behulpsaam te wees met die uitgifte en verspreiding van goedkoop Afrikaanse boeke en ander geskrifte;
# deur pryse uit te loof of eervolle onderskeiding toe te ken vir opstelle en geskrifte in Afrikaans;
# deur die versameling van ou en hedendaagse Afrikaanse letterkunde en publikasie daarvan na gelang van omstandighede;
# deur die onderwys in die Nederlandse taal en Suid-Afrikaanse geskiedenis op die skole te help bevorder;
# deur samewerking met andere vereniginge wat dieselfde doel beoog;
# deur alle andere middele ter hand te neem wat kan help om die doel van die Genootskap op wetlike en behoorlike wyse te bevorder.

## Verwysings 
## Sien ook 
* Geskiedenis van Afrikaans
* Afrikaanse Taalbeweging
Dolfynkus

duimnael|regs|300px|Ballito se stand, langs die Dolfynkus.
duimnael|regs|300px|Uitsig oor die see.

Die **Dolfynkus** is langs die noordkus van KwaZulu-Natal. Dit strek van die Tongaat-rivier by Zimbali tot Zinkwazi-strand en die Tugelarivier in die noorde, insluitende die binnelandse gebiede van Umhlali en Shakaskraal. 

Die streek het sy naam te danke aan die Stompneusdolfyne wat gereeld naby die strand gesien kan word. Die gebied is bekend vir sy ongerepte strande, interessante rotsformasies en swempoeletjies tussen die rotse. Dit is gewild onder toeriste wat in die warm waters van die Indiese Oseaan kan baljaar.

Dorpe langs die Dolfynkus sluit in:
* Ballito
* Salt Rock
* Princes Grant
* Tinley Manor
* Umhlali

## Sien ook 
* Lys van streeksname in Suid-Afrika
Rietfontein, Pretoria

**Rietfontein** is 'n rustige woonbuurt geleë in die Pretoria-Mootomgewing net noord van Pretoria se sentrale besigheidsdistrik. Dit is vermoedelik vernoem na die plaas Rietfontein wat aan die staat verkoop en onderverdeel is.

Joachim Petrus Prinsloo was welgesteld en het verskeie plase in die omgewing besit, onder andere Wildebeesfontein, Elandsvlei, Rietfontein, Nasareth, Bankfontein, Ogiesfontein, Prinshof, Klipfontein en Smaldeel.

Van die infrastruktuur wat hier gevind kan word:
* Die Noordelike Voorstede Tennisklub
* Hollandia Sokkerklub
* NG Gemeente Rietfontein-Noord
* Tom Frates-park
* Laerskool Rietfontein-Noord
* Hoër Tegniese Skool John Vorster
* Gereformeerde Laerskool Johannes Calvyn
* Queenswood Christian College

## Fotogalery 

Lêer:NG Gemeente Rietfontein-Noord.jpg|Kerkgebou van die NG Gemeente Rietfontein-Noord
Lêer:Tom Frates Park in Rietforntein, Pretoria.jpg|Die Tom Frates-park met die Potgieterpark-woonstelblok in die agtergrond.
Lêer:Noordelike Voorstede Tennisklub 2.jpg|Klubhuis van die Noordelike Voorstede Tennisklub.
Lêer:Noordelike Voorstede Tennisklub 1.jpg|Noordelike Voorstede Tennisklub met die Hollandia Sokkerklub in die agtergrond.

## Sien ook 
* Lys van Pretoria se voorstede

## Verwysings
Sol-Tech

[duimnael|regs|200px|'n Paar van Sol-Tech se studente voor die oorspronklike kampusgebou in [Kloofsig, Centurion, Oktober 2006.]]
**Sol-Tech** is ’n geakkrediteerde, private tegniese opleidingskollege met Afrikaans as voertaal. Sol-Tech fokus op beroepsleiding wat tot die verwerwing van nasionaal erkende bruikbare kwalifikasies lei. Die instansie maak gebruik van moderne tegnologie en toerusting om ambagslui te lewer wat die hoë eise wat die arbeismark stel, te oorskry. 

duimnael|250px|Aan die begin van 2021 verwelkom Sol-Tech sy eerste studente by die wêreldklaskampus in Monumentpark. Die gebou is nou netjies voltooi en in gebruik gestel.
Sol-Tech se programaanbod sluit ’n verskeidenheid beroepskwalifikasies in naamlik elektries, meulmaker, pas-en-draai, dieselwerktuigkunde, gereedskapmaker, outo-elektries en sweis, met ambagsopleiding as kern.

In 2006 het die Solidariteit Beweging die nood wat daar aan tegniese opleiding in Suid-Afrika bestaan, raakgesien en besluit om daadwerklik iets daaraan te doen. ’n Eie beroepsopleidingkollege is in Centurion gestig en Sol-Tech is in 2007 amptelik geopen met slegs drie personeellede en 64 studente.

Sol-Tech se opleidingsmodel bestaan uit drie fases. Volgens hierdie model vind institusionele opleiding aaneenlopend plaas voordat die studente vir werksplekgeïntegreerde onderrig deur 'n werwingsagentskap, Ajani, by werkgewers geplaas word. Ná afloop van laasgenoemde is studente dan gereed om finaal te kwalifiseer vir die betrokke kwalifikasie.

In September 2013 skuif Sol-Tech na ’n groter perseel in Kirkney aan die westekant van Pretoria, waar studente in goed toegeruste werkswinkels en fasiliteite opleiding ontvang. Vandag maak meer as 100 hoogsgekwalifiseerde personeellede en ongeveer 1800 studente wat in verskillende stadia van hul kwalifikasies is, deel van die personeel- en studentekorps uit.  

Op 13 September 2019 is die eerste sooi van Sol-Tech se nuwe kampus langs die Lugmagbasis Waterkloof gespit. Die oprigting van die nuwe kampus en koshuis-fasiliteite in Monumentpark beloop ongeveer R300 miljoen. In Januarie 2021 is die eerste studente op die nuwe kampus verwelkom.

## Verwysings
Shelly Beach

**Shelly Beach** is 'n vakansiedorp aan die Hibiskuskus in KwaZulu-Natal. Die dorpie is suid van Port Shepstone. Protea-bank is 8&nbsp;km oos van die dorp. Dit is 'n gewilde, maar gevaarlike duikplek vir skubaduikers.

## Galery 
duimnael|links|'n Boomslang wat hier afgeneem is.

## Sien ook 
* Lys van dorpe in Suid-Afrika

## Verwysings
Protea-bank

Die **Protea-bank** is 'n onderwaterrif in die Indiese Oseaan sowat 8&nbsp;km vanaf Shelly Beach. Die diepte van die rif wissel van 8&nbsp;m tot 40&nbsp;m. Die rif is 'n gewilde, maar gevaarlike, duikplek vir skubaduikers. Groot getalle Zambezi- en tierhaaie kan hier gesien word.

## Sien ook 
* Agulhasbank
* Aliwal-bank

## Verwysings
Grootskub-akkedisvis

Die **Grootskub-akkedisvis** (*Saurida undosquamis*) is 'n vis wat voorkom in die gematigde waters van die Indiese-Pasifiese area en aan die ooskus van Afrika vanaf die Rooisee tot by Knysna. In Engels staan die vis bekend as die *Largescale lizardfish*.

## Voorkoms 
Die vis se kop en lyf is bruin aan die bokant. Daar is 8-10 dowwe donker vertikale strepe oor die lyf; die strepe strek van die rug tot by die sylyn. Daar is ook 'n ry swart kolle op die voorste rante van die dorsalevin en stertvin se boonste lob. Die vis word tot 53&nbsp;cm groot.

## Habitat 
Die vis leef op sanderig en rots bodems in water wat tot 200&nbsp;m diep is. Hulle vermy strandmere en vreet vis en skaaldiere. Dit is nie 'n gewilde eetvis nie maar word gebruik as aas.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *Coastal Fishes of Southern Africa*. Phil & Elaine Heemstra. 2004. 
*
Suid-Afrikaanse biografiese woordeboek

duimnael|regs|170px|Dr. W.J. de Kock, eerste hoofredakteur.

[duimnael|regs|170px|Prof. [D.W. Krüger.]]

Die ***Suid-Afrikaanse biografiese woordeboek*** bestaan uit  biografieë van mense wat 'n rol van belang gespeel het in die geskiedenis van Suider-Afrika vanaf die 15de eeu tot 1982. 

Die 4&nbsp;452 inskrywings sluit in staatslui, sport- en sakelui, skrywers, kunstenaars, kultuurleiers, soldate,  akteurs, opvoedkundiges en misdadigers. 'n Wye verskeidenheid kenners het die biografieë geskryf onder agtereenvolgens die redaksie van proff. W.J. de Kock en D.W. Krüger en drr. C.J. Beyers en J.L. Basson. Alle biografieë is op 'n standaardpatroon geskryf en gaan meesal vergesel van 'n bibliografie. 

Elk van die vyf bande van hierdie naslaanwerk is alfabeties gerangskik en in deel V is 'n gekonsolideerde register. Deel 1 het in 1968 verskyn en die laaste deel in 1987. Dit is uitgegee in opdrag van die Raad vir Geesteswetenskaplike Navorsing. Al vyf die dele het in Engels verskyn onder die titel *Dictionary of South African biography*.
Indiese akkedisvis

Die **Indiese akkedisvis** (*Synodus indicus*) is 'n vis wat voorkom aan die ooskus van Afrika vanaf die Rooisee tot by die Oos-Kaap, soms tot by Mosselbaai. In Engels staan die vis bekend as die *Indian lizardfish*.

## Voorkoms 
Die vis is dofpienk op die rug met ligte blou-grys vlekke en strepe op. Daar is twee kort swart strepe op die boonste rant van die kieudeksel. Die stertvin is geel met 'n swart rant. Die vis word tot 33&nbsp;cm lank.

## Habitat 
Die vis leef in sanderige of rotsagtige bodems in water wat 20–100&nbsp;m diep is en het geen kommersiële waarde nie. Indien die vis in 'n akwarium aangehou word neig dit om gedurende die nag uit die tenk te probeer spring.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *Coastal Fishes of Southern Africa*. Phil & Elaine Heemstra. 2004. 
*
Rooistreep-akkedisvis

Die **Rooistreep-akkedisvis** (*Synodus variegatus*) is 'n vis wat aan die ooskus van Afrika voorkom vanaf die Rooisee tot by die Aliwal-bank van KwaZulu-Natal. In Engels staan die vis bekend as die *Redband lizardfish*.

duimnael|links|'n Bont-akkedisvis in die Rooisee.

## Voorkoms 
Die vis het twee kleurskemas; eers is hulle bruin met 'n breë donkerbruin band wat strek van die kop tot by die stert. Dié band sny deur dun vertikale donkerbruin strepe en vlekke. Die tweede fase is die rooifase; nou is daar 'n rooi band onder die sylyn wat deur vertikale rooi strepe en vlekke gaan. Die stertvin is gevurk met rooibruin kolletjies op. Die vis word tot 33&nbsp;cm lank.

## Habitat 
Die vis leef in sanderige of rotsagtige bodems in water wat 5–60&nbsp;m diep is waar hulle dikwels as pare saam gesien word. Die vis is goed gekamoefleer en sit geduldig en wag vir sy prooi. Dit kan in akwariums aangehou word maar nie saam met kleiner vis nie.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* *Coastal Fishes of Southern Africa*. Phil & Elaine Heemstra. 2004. 
* 

## Eksterne skakel 
* http://www.fishbase.se/summary/Synodus-variegatus.html
Armdruk

**Armdruk** is 'n sport waaraan twee spelers op 'n slag deelneem. Elke speler plaas een arm (linker of regter) op 'n plat oppervlak met hulle elmboë gebuig, en gryp mekaar se hande. Die doel is om die opponent se hand op die oppervlak vas te pen. Die wenner se hand moet bo die van die verloorder sin opeindig.

## Voorkom beserings 
duimnael|links|180px|'n Tipiese armdruk-fraktuur
duimnael|240px|Die speler aan die regterkant is in 'n gevaarlike posisie en kan maklik sy arm breek. Sy skouer moet in lyn of agter sy arm wees, soos die speler aan die linkerkant.

Armdruk plaas enorme stres op die boarm (homerus). Meeste mense se bene is nie gewoond aan die tipe stres nie en beserings word verbasend maklik opgedoen. Tipies kom 'n diagonale breek op of onder die middelpunt tussen die skouer en die elmboog voor.

Om beserings te voorkom is dit belangrik om die skouer stil te hou. Daar moet gesorg word dat die hand nooit agter die skouer in beweeg nie. Dis beter om die skouer so te draai dat jy nooit van die hand wegkyk nie. As 'n skeidsregter so 'n fout sien moet hy dadelik die spel stop.
Aulopiformes

**Aulopiformes** is 'n vis-orde wat hoort tot die klas *Actinopterygii*.

Die volgende families is deel van die orde **Aulopiformes**:
* Alepisauridae
* Anotopteridae
* Aulopidae
* Bathysauridae
* Bathysauroididae
* Bathysauropsidae
* Chlorophthalmidae
* Evermannellidae
* Giganturidae
* Ipnopidae
* Notosudidae
* Omosudidae
* Paralepididae
* Paraulopidae
* Pseudotrichonotidae
* Scopelarchidae
* Synodontidae

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bron 
* http://fishbase.org
Synodontidae

**Synodontidae** (Akkedisvisse) is 'n visfamilie wat hoort tot die orde Aulopiformes. Daar is drie genera met 56 spesies wat hoort tot dié familie en 10 van die spesies kom aan die Suid-Afrikaanse kus voor.

## Kenmerke 
Die familie het silindriese lywe en daar is 'n klein vetvin teenwoordig bokant die anaalvin. Die bek is lank en strek verby die oë. Die tande lyk soos naalde en die familie word tussen 15–53&nbsp;cm lank. Hulle leef op sand- of rotsbodems, ook in koraalriwwe tot op 'n diepte van 200&nbsp;m. Die familie is goed gekamoefleer en begrawe hulle onder die sand sodat net die oë uitsteek.

## Genera 
Die volgende genera en spesies kom aan die Suid-Afrikaanse kus voor:

* *Saurida*
::* *Saurida gracilis* - Gespikkelde akkedisvis
::* *Saurida undosquamis* - Grootskub-akkedisvis

* *Synodus*
::* *Synodus binotatus* - Kolneus-akkedisvis
::* *Synodus dermatogenys* - Bont-akkedisvis
::* *Synodus indicus* - Indiese akkedisvis
::* *Synodus jaculum* - Swartstert-akkedisvis
::* *Synodus variegatus* - Rooistreep-akkedisvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 
*
Gespikkelde akkedisvis

Die **Gespikkelde akkedisvis** (*Saurida gracilis*) is 'n vis wat voorkom in die Indiese-Pasifiese area en aan die ooskus van Afrika tot by Algoabaai. In Engels staan die vis bekend as die *Blotchy lizardfish*.

## Voorkoms 
duimnael|links
Die vis is bruin en het donker vlekke op die lyf en word tot 28&nbsp;cm groot.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Saurida-gracilis.html

## Bron 
* *Coastal Fishes of Southern Africa*. Phil & Elaine Heemstra. 2004. 
*
Raipur

**Raipur** (Hindi: रायपुर, *Rāypur*) is die hoofstad van die Indiese deelstaat Chhattisgarh en met 'n bevolking van 1&nbsp;000&nbsp;500 in 2011 ook die grootste stad. Tot die stigting van die deelstaat Chhattisgarh het Raipur deel uitgemaak van die deelstaat Madja Pradesj. Dié stad se ekonomie bestaan veral uit hout- en voedselverwerking.

## Eksterne skakels 
*   Amptelike webwerf
Congridae

Die **Seepalings** (*Congridae*) is 'n familie van visse wat hoort tot die orde Anguilliformes. Die familie bevat 32 genera met minstens 150 spesies. Veertien van die spesies word aan die Suid-Afrikaanse kus aangetref.
 
## Agtergrond 
Die familie het palingagtige lywe met plat sterte en daar is geen skubbe op die lyf nie. Die sylyn is volledig. Die dorsale vin begin teenoor die pektorale vin en vorm een eenheid met die anale- en stervinne. Die familie word van 20&nbsp;cm tot 2.5&nbsp;m lank. Die familie leef in tropiese en gematigde waters. Daar is drie subfamilies.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Conger*
::* *Conger cinereus* - Swartrand-seepaling
::* *Conger wilsoni* - Kaapse seepaling

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Hangzhou

**Hangzhou** (Chinees: 杭州) is 'n stad in die Volksrepubliek China met 'n bevolking van 8&nbsp;700&nbsp;400. Hangzhou is die hoofstad van die provinsie Zhejiang in die ooste van China. Die stad is in die Yangtzedelta naby die kus van die Oos-Chinese See en 180 kilometer suid van Shanghai geleë.

Die stad was in die 13de eeu 'n belangrike hawestad, maar die hawe het later toegeslik. Hangzhou is 'n susterstad van Kaapstad, Suid-Afrika en Leeds, Verenigde Koninkryk.

Hangzhou was een van die gasheerstede tydens die Vrouesokkerwêreldbeker 2007.
Kaapse seepaling

Die **Kaapse seepaling** (*Conger wilsoni*) is 'n vis wat voorkom vanaf Knysna tot by Mosambiek. Dit kom ook voor in die Maldives en Gougheiland. In Engels staan die vis bekend as die *Cape Conger*.

## Voorkoms 
Die paling se snoet is langer as wat die oog groot is en die stert is langer as die kop en lyf saam. Die vis is bruinerig  grys van kleur en room kleurig aan die onderkant. Die vinne se rante is swart. Die vis kan tot 1.5&nbsp;m lank word en weeg dan 15&nbsp;kg.

## Habitat 
Hulle leef in strandmere en sagte bodems tot op 30&nbsp;m. Die visse is meer aktief snags en vreet vis en skaaldiere. Die vis is eetbaar en gevaarlik.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 
*
Heinrich Egersdörfer

duimnael|Heinrich Egersdörfer
duimnael|Oorstop by 'n hotel langs die pad.
duimnael|Oorsteek van 'n rivier

**Heinrich**  (ook Heiner) **Egersdörfer** (Neurenberg, Duitsland, 1853 – Londen, 29 April 1915) was 'n kunstenaar (litograaf, illustreerder en spotprenttekenaar) wat tussen 1884 en ongeveer 1910 in Suider-Afrika gewerk het. Sy sketse is van groot kultuur-historiese belang aangesien hy die Suid-Afrikaanse leefwyse teen die einde van die 19de eeu in sy sketse uitgebeeld het.

Egersdörfer stam uit 'n kunstenaarsfamilie. Deur sy deelname aan die Frans-Pruisiese Oorlog (1870–71) moes hy sy studie in die litografie onderbreek. Nadat hy by verskeie uitgewers in Brittanje en Ierland gewerk het, sluit hy in 1884 in Kaapstad as tekenaar by die pas gestigte *South African Illustrated News* aan. Aanvanklik is sy sketse na aanleiding van foto's, maar sy onderwerpe kom al hoe meer uit sy eie leefwêreld. Hy teken die daaglikse lewe van die gewone mense en sy sketse omvat o.a. 'n uitsig op 'n plattelandse dorp, 'n poskoets, goud- en diamantdelwerye, 'n plattelandse hotel en kroeg, die dierelewe, posbote in die Kaapse hawe, vendusies, die Parlementsopening en die ingebruikstelling van die spoorlyn na die noorde. Kenners meen dat sy politieke spotprente minder geslaagd is. Uit sy sketse is dit duidelik dat hy oor 'n besonderse waarnemingsvermoë beskik het en dat hy die Afrikaner goedgesind was.

Nadat die tydskrif in 1885 gestaak is, emigreer Egersdörfer na Australië. Hier trou hy met 'n Ierse immigrant. In 1895 keer hy met sy gesin na Suider-Afrika terug. Hy werk o.a. in Zimbabwe en Johannesburg. In hierdie stadium begin hy ook in kleur teken en begin hy met reekse tekeninge.

Net ná 1900 sterf sy vrou en die oudste van sy twee seuns ontval hom in 1910. Egersdörfer was verpletter en keer na Duitsland terug. Die uitbraak van die Eerste Wêreldoorlog keer hom in Londen vas. Hier sterf hy as 'n vergete, maar begaafde kunstenaar.

Egersdörfer se oorspronklike werk is te besigtig in die Africana Museum in Johannesburg en vorm ook deel van die William Fehr-versameling in Kaapstad.

## Bibliografie 
* Rosenthal, Eric: Heinrich Egersdörfer – 'n outydse sketsboek. Kaapstad: Nasionale Boekhandel Bpk., 1960.
* Suid-Afrikaanse Biografiese Woordeboek, deel 2. Kaapstad: Tafelberg vir die Raad vir Geesteswetenskaplike Navorsing, 1972.
Blackheath, Johannesburg

**Blackheath** is voorstad van Johannesburg, Suid-Afrika. Dit is in Johannesburg se B-streek geleë.

## Verwysings
Dalian

**Dalian** (Chinees: 大连) is 'n stad in China met 6&nbsp;170&nbsp;000 inwoners. Die stad is in die provinsie Liaoning in die ooste van China aan die kus van die Oos-Chinese See geleë.

Dalian is in 1899 deur die Russe as *Dalny* (Russies: Дальний ''Dal'nij'') gestig en is in 1905 deur Japannese magte verower. Op 16 April 1955 is die stad weer aan China oorhandig. Dalian is die noordelikste ys-vrye hawe van China en is 'n susterstad van Bremen, Duitsland.
Shangqiu

**Shangqiu** (Chinees: 商丘, *Shāngqiū*), amptelik *Shāngqiū Shì (商丘市)* is 'n stad in die Chinese provinsie Henan met 'n bevolking van 7&nbsp;362&nbsp;472 in 2010.

Die stad het 'n lang geskiedenis en het as die eerste hoofstad van die Shang-dinastie gedien.

## Religie 
Shangqiu is tradisioneel 'n sentrum van die inheemse Chinese godsdienskultus van Huoshen (火神 "Vuurgod"). 'n antieke klein Tempel van die Vuurgod is deur die 2010's uitgebrei om moontlik die grootste tempelkompleks te word wat aan die god in China toegewy is. Boonop was Shangqiu tradisioneel die gasheer vir die hoofkwartier van Liguaisme (Li-simbool-oordrag), die belangrikste denominasie van Baguadao.
Dongguan

**Dongguan** (Chinees: 东莞) is 'n stad in die Chinese provinsie Guangdong met 'n bevolking van 8&nbsp;220&nbsp;237 in 2010. 

Die stad is geleë tussen Kwangtsjou in die noorde, Huizhou in die noordooste en Shenzhen in die suide aan die monding van die Parelrivier in die Suid-Chinese See.
Mooirivier (dubbelsinnig)

**Mooirivier** kan na een van die volgende verwys:

# Mooirivier (Groot Vis), Oos-Kaap, 
# Mooirivier, ’n sytak van die Tsitsarivier, Oos-Kaap, 
# Mooirivier (Tugela-sytak), 
# Mooirivier (KwaZulu-Natal), dorp in UMgungundlovu-distriksmunisipaliteit, KwaZulu-Natal, 
# Mooirivier (Vaal), 

* Vir die dorp in KwaZulu-Natal, sien Mooirivier (KwaZulu-Natal)
* Vir die rivier in Noordwes, sien Mooirivier (Vaal)
* Mooirivier in die Oos-Kaap, ’n sytak van die Groot-Visrivier.
* Daar is nog ’n Mooirivier in die Oos-Kaap. Dit vloei verby Maclear en is ’n sytak van die Tsitsarivier.

## Sien ook 
* Die rolprent Mooirivier wat in 2015 vrygestel is.
* Mooidikkop, ’n vis wat in die Indies-Pasifiese area, die Rooisee en aan die ooskus van Afrika voorkom.
* Mooigussie, ’n vlindervis wat aan die ooskus van Afrika voorkom.
* Mooimeisie, ’n koekoekvoël wat in Suidelike Afrika voorkom.
* Mooinooi, myndorpie in die Noordwesprovinsie van Suid-Afrika.
Wenzhou

**Wenzhou** (Chinees: 温州) is 'n stad in die Chinese provinsie Zhejiang met 'n bevolking van 3&nbsp;039&nbsp;500 in 2010. 

Die stad is geleë tussen Lishui in die weste, Taizhou‎‎ in die noorde en die Oos-Chinese See in die ooste.